ช่วงนี้ชอบมีอาการผะอืดผะอม พอทานอะไรเข้าไปแล้วมักจะรู้สึกว่าจะคลื่นไส้อาเจียนออกมา ขนาดแปรงฟันยังมีความรู้สึกจะคลื่นไส้อาเจียนออกมาร่วมด้วย ชอบปวดหัวเวียนหัว นั้งทำอะไรนานๆรู้สึกหลังแข็งๆปวดไปหมดโดยเฉพาะบริเวณปั้นท้ายขึ้นถึงเอวจะปวดมากหน่อย ทำอะไปนานๆมีอาการง่วงอยากนอนตลอดเวลา เพิ่งจะมีอาการเกิดขึ้นประมาณ3-4วันนี้แหละค่ะ มันเป็นอาการของโรคอะไรค่ะ
สวัสดีครับ Na อาการคลื่นไส้อึดอัดมวนภายในท้อง ทำให้รู้สึกอยากอาเจียนนั้นเกิดได้จากหลายสาเหตุด้วยกันครับ สามารถเกิดได้จากปัญหาสุขภาพกาย เช่น โรคเกี่ยวกับระบบทางเดินอาหาร ระบบประสาทสมอง ความสมดุลของหูชั้นใน และเกิดได้จากปัญหาทางด้านจิตใจก็ได้ครับ โรคที่สามารถนึกถึงได้และทำให้เกิดอาการคลื่นไส้มีดังนี้ครับ• ไวรัสลงกระเพาะหรือท้องเดินจากไวรัสหรืออาหารเป็นพิษ• การอักเสบที่ตับ ตับอ่อน หรือไต• โรคกรดไหลย้อน• กระเพาะอาหาร ผนังลำไส้ หรืออวัยวะภายในอุ้งเชิงกรานเกิดการระคายเคือง• ปัญหาเกี่ยวกับถุงน้ำดี• โรคทางระบบประสาทและสมอง เช่น ปวดหัวไมเกรน ศีรษะได้รับบาดเจ็บ เนื้องอกในสมอง โรคหลอดเลือดในสมอง เยื่อหุ้มสมองอักเสบ• ความสมดุลภายในหูชั้นในมีอาการบ้านหมุน• การเปลี่ยนแปลงของสารเคมีในร่างกายที่เกิดจาก ฮอร์โมนเพศ(ช่วงเป็นประจำเดือน) ยารักษาโรคบางอย่าง ภาวะน้ำตาลในเลือดต่ำ การใช้แอลกอฮอล์ การได้รับยาสลบเป็นต้นครับอย่างที่กล่าวมานะครับ อาการคลื่นไส้นั้น เกิดจากหลายสาเหตุ การวินิจฉัยอาการดังกล่าวจึงต้องพิจารณาร่วมกับอาการอื่นที่เกิดขึ้นร่วมด้วยครับ การรักษาจำเป็นจะต้องรักษาจากต้นเหตุครับ จึงอยากแนะนำให้ Na ลองไปหาคุณที่โรงพยาบาลเพื่อปรึกษาอาการ และรับการตรวจร่างกายพร้อมกับการตรวจพิเศษต่างๆเพื่อที่จะบอกได้อย่าแม่นยำว่า อาการที่ Na เป็นนั้น เกิดจากสาเหตุใดกันแน่ระหว่างนี้ ขอแนะนำให้ Na ดูแลตัวเองดังนี้นะครับ• สังเกตอาการคลื่นไส้ว่าเกิดช่วงเวลาไหน สัมพันธ์กับการรับประทานอะไรรึเปล่า• ดื่มเครื่องดื่มที่ช่วยให้กระเพาะอาหารฟื้นตัวเร็ว เช่น น้ำขิง หรือชาดอกคาโมมายล์• หากคลื่นไส้และอาเจียนร่วมด้วย ควรดื่มน้ำสะอาดเพื่อเลี่ยงภาวะขาดน้ำ• เลี่ยงดื่มเครื่องดื่มที่มีแอลกอฮอล์อย่างน้ำอัดลม กาแฟ หรือชา• รับประทานอาหารมื้อย่อย โดยแบ่งเป็นมื้อเล็กและรับประทานบ่อย ๆ เพื่อให้กระเพาะอาหารค่อย ๆ ย่อยอาหาร• ควรรับประทานอาหารที่ย่อยง่าย ไม่ว่าจะเป็นอาหารรสจืดหรืออาหารอ่อน ๆ เพื่อช่วยในการย่อย เช่น ข้าวต้ม โจ๊ก• เลี่ยงอาหารเผ็ดและอาหารทอดอาการที่ควรมาพบแพทย์ทันที• เจ็บหน้าอกเหมือนถูกแทง เจ็บบริเวณขากรรไกรหรือแขนซ้าย ซึ่งเป็นอาการของโรคหัวใจขาดเลือดเฉียบพลัน• รู้สึกปวดหัวอย่างรุนแรง คอแข็ง หายใจติดขัด หรือรู้สึกสับสนมึนงง• ไม่สามารถรับประทานอาหารหรือดื่มน้ำได้เป็นเวลานานกว่า 12 ชั่วโมง• อาการคลื่นไส้ไม่ดีขึ้นภายใน 24 ชั่วโมงหลังรับประทานยาที่ซื้อจากร้านขายยาทั่วไปครับ